Կլեմենս Շանյավսկի

Շանյավսկի Կլեմենս (, ), լեհ գրող, վիպագիր, ֆելիետոնիստ, լրագրող։

Կենսագրություն 
Կլեմենս Շանյավսկին ծնվել է 1849 թվականի նոյեմբերի 23-ին, Լյուբլին քաղաքում, դատախազի օգնականի ընտանիքում։

Վաղ տարիքում որբացել է, 1862-1865 թվականներին Լուկուվում և Սեդլցեում սովորել է պիարիստների մոտ։ Ծանր նյութական պայմանների պատճառով նա չի ավարտել դասընթացը և վերադարձել է Լյուբլին, որտեղ աշխատանքի է ընդունվել հաշվապահական պալատում։

1875 թվականին նա բնակություն է հաստատել Վարշավայում, որտեղ աշխատել է որպես գույքի կառավարիչ, սկսել է իր կարիերան գրականության և լրագրության ոլորտում։

1877-1883 թվականներին եղել է «Էխո» () թերթի խմբագրության քարտուղար։ Որոշ ժամանակ նա խմբագրել է «Ճանապարհորդ» («Wędrowiec») շաբաթաթերթը։ Հոդվածներ է հրապարակել լյուբլինյան թերթերում։

Կլեմենս Շանյավսկին մահացել է 1898 թվականի մարտի 21-ին, Օտվոցկա առողջարանում, տուբերկուլյոզից։ Նրան թաղել են Լյուբլինի Լիպովա փողոցում գտնվող գերեզմանատան ընտանեկան գերեզմանում։

Գրողի պատվին Լյուբլինում և Կրակովում փողոցներ են անվանակոչվել։

Ստեղծագործություն 
1874 թվականին Կլեմենս Շանյավսկին հրապարակել է  իր առաջին գրական ստեղծագործությունները։ Մի շարք նովելների, պատմվածքների ժողովածունների, ֆելիետոնների, ուրվագծերի, էսսեների և զավեշտական փոքրիկ երկերի հեղինակ է։ Շանյավսկու ստեղծագործությունների հիմնական թեմաներն են եղել լեհ գյուղացիների, մանր ազնվականության, քաղաքաբնակների, վարշավյան հրեաների կյանքի ռեալիստական պատկերումը։

Ընտրված ստեղծագործություններ 
 Rola, 1884
 Z mazurskiej ziemi, (պատմվածքների ժողովածու, (1884))
 Z antropologii wiejskiej (1888)
 Przy kominku, 1896 (պատմվածքների ժողովածու)
 Pan sędzia, (պատմվածք,)1887))
 Obrazki szare, (1890)
 Z zapadłych kątów (1891)
 Pająki, (պատմվածք, (1894))
 Z Warszawy. Nowelle, (պատմվածքների և նովելների ժողովածու, (1894))
 Z jednego strumienia (նովելների ժողովածու)
 Żywota i spraw Symchy Borucha Kaltkugla ksiąg pięcioro, (1895)
 Fotografie wioskowe, (1895)
 Przy kominku (1896)
 Z pola i z bruku, (1897)
 Na zgliszczach, (1898)
 Monologi (1894—1898)
 Drobiazgi (մանր երգիծական ստեղծագործությունների ժողովածու, (1898)) և այլն

Ծանոթագրություններ

Գրականություն

Արտաքին հղումներ 
 Szaniawski Klemens, pseud. K. Junosza 

 
Տուբերկուլոզից մահացածներ
Լեհ գրողներ
Լեհ լրագրողներ
Լեհ արձակագիրներ